Susanne Eisenmann
D Susanne Eisenmann (* 28. Novämber 1964 z Stuegert-Bad Cannstatt) isch e dytschi Bolitikeri (CDU). Si isch vum Juli 2005 bis zum Mai 2016 Burgermaischteri fir Kultur, Schuel un Sport vu dr Landeshauptstadt Stuegert gsii. Im Kabinett Kretschmann II isch si Minischteri fir Kultus, Juged un Sport.

Lääbe 
D Eisenmann isch z Bad Cannstatt uf d Wält chuu un z Stuegert-Heumade ufgwachse. Noch em Abitur am Geschwister-Scholl-Gymnasium z Stuegert-Sillebuech het si an dr Universitet Stuegert Germanischtik, Linguischtik un Bolitikwisseschaft studierte un 1990 dr Magister Artium gmacht. Derno het si im Fachberaich Philosophy mit ere Dissertation zum Thema „Sed corde dicemus: das volkstümliche Element in den deutschen Predigten des Geiler von Kaysersberg“ promoviert. Syt 1997 het si an dr Universitet Stuegert e Lehrufdrag fir Bolitikwissenschaft ghaa.

Scho mit 16 Johr isch si in di Jung Union yydrätte. Syt 1990 isch si Bezirksbyreti vu Stuegert-Sillebuech gsii. Anne 1991 isch si persenligi Referänti vum domolige Vorsitzer vu dr CDU-Landdagsfraktion Bade-Wirttebärg, Günther Oettinger, wore. Mit 29 Johr, anne 1994, isch si in dr Stuegerter Gmairot gwehlt wore, mit 38 Johr isch si Vorsitzeri vu dr sterkschte Rothuusfraktion wore. Ab 1999 isch d Eisenmann stellverdrättendi, vu 2004 bis 2005 erschti Vorsitzeri vu dr CDU-Fraktion im Gmairot vu dr Stadt Stuegert gsii.

Anne 2005 isch si zue dr Burgermaischteri fir Kultur, Bildig un Sport gwehlt wore.

Im Kabinett Kretschmann II isch d Eisenmann syt Mai 2016 Minischteri fir Kultus, Juged un Sport. Im Amtsjohr 2017 isch si Bresidänti vu dr Kultusminischterkumferänz gsii.

Bi der Landtagswahl 2021 2021 isch d Eisenmann CDU-Spitzekandidati fir s Amt vu dr Minischterbresidänti vum Land Bade-Wirttebärg. 

D Eisenmann isch ghyrote mit em Gschäftsfierer vu dr Bade-Wirttebärg-Stiftig, Christoph Dahl, wu fimf Chinder in d Eh mitbrocht het.

Weblink 
 D Susanne Eisenmann uf dr Websyte vum Minischterium fir Kultus, Juged un Sport
 Lääbeslauf uf www.bundesrat.de
 alumnus-Fragebogen: Antworten von Dr. Susanne Eisenmann, alumniNews 2005, Universität Stuttgart

Fueßnote 

Minischter vu Bade-Wirttebärg
CDU-Mitgliid
Dütsche
Frau
Läbigi Person
Person (Stuagert)